Hanaelva (sideelv til Julelva)

Hanaelva (nordsamisk: Hánájohka) er ei elv i Tana kommune i Finnmark. Den er ei sideelv til Julelva og er 20,4 kilometer lang. Elva har utspring på fjellet Nierravárri helt sørvest på Varangerhalvøya, og renner mot nord gjennom dalen Hana. Den løper sammen med Julelva rundt én kilometer før denne munner ut i Leirpollen i bygda Austertana.

Sentralt i dalen ligger Hanadalen naturreservat, som ble opprettet i 2007 for å bevare et tilnærmet urørt lauvskogområde. Julelvvassdraget ble i 1986 vernet mot videre kraftutbygging i Verneplan III for vassdrag.

Referanser 

Elver i Tana
Julelvvassdraget